Tõnis Laanemaa

Tõnis Laanemaa (sündinud 4. juunil 1937) on eesti graafik.

Aastatel 1952–1957 õppis ta Tartu Kunstikoolis maali erialal ning 1961–1966 Eesti NSV Riiklikus Kunstiinstituudis graafikat.

Näitustel on ta esinenud 1964. aastast, alates 1970. aastast ka välismaal.

Kuulus kunstirühmitusse ANK '64. 1970. aastast kuulub ta Eesti Kunstnike Liitu.

Oma Tallinna kunstistuudios õpetab Laanemaa joonistamist, õlimaali, kompositsiooni ja graafikat.

Kirjandus 
 A. Untera, R. Kübarsepp. Tõnis Laanemaa kunstiraamat. Sotapota, 2009

Välislingid 
 Tõnis Laanemaa teoseid veebigalerii-poes Kunstiaken
 Tõnis Laanemaa teoseid Eesti Kunstimuuseumi digitaalkogus
 Tõnis Laanemaa portaalis NOAR

Eesti graafikud
Eesti Kunstiakadeemia vilistlased
Sündinud 1937